Hringvegurinn styttist um tólf kílómetra þegar nýr vegur þvert yfir Hornafjörð verður tekinn í gagnið. Skrifað var undir verksamning á dögunum. Verkefnið er fjármagnað af einkaaðilum sem hyggjast innheimta veggjald um veginn.
Tilboð voru opnuð um miðjan maí. Ístak hf. var lægstbjóðandi í verkið, með tilboð upp á rétt tæplega 6,3 milljarða króna. Verkefnið er umfangsmikið en lagður verður nýr 19 kílómetra langur vegur auk þess sem byggðar verða fjórar tvíbreiðar brýr. Vegagerðin og Ístak skrifuðu undir verksamninginn í lok síðustu viku. Hann er sá fyrsti á grundvelli laga um samvinnuverkefni. Verkefnið fer í einkafjármögnun og vegfarendur þurfa greiða veggjald. Magnús Valur Jóhannsson, er framkvæmdastjóri Mannvirkjasviðs Vegagerðarinnar.
Þetta verður náttúrlega mjög mikil breyting, þetta er styrring á núverandi þjóðvegi um 12 kílómetra og á gamla veginum sem að hluta til barn síns tíma, orðinn gamall, þar eru allavegana þrjár einbreiðar brýr sem að þessi nýi vegur leysir af hólmi.
-Gjaldtakan, hvernig reikarðu með að þetta fari fram og hvað mun kosta að keyra þennan veg?
Við getum sagt sem svo að svona meðal gjaldið verið á rólinu 1200 krónur að keyra þessa leið. Gjaldtakan verður ekki svo einföld, það verður mun dýrarar auðvitað fyrir stóra bíla. Síðan verður boðið upp á einhver aflsáttarkjör en þetta hefur hins vegar ekki alveg verið útfært endanlega og er bara í vinnslu.
Vegagerðin og Ístak hafa skrifað undir verksamning um nýjan veg yfir Hornafjörð. Reiknað er með að veggjald um veginn verði að meðaltali um 1200 krónur. 